GST पर तकरार : स्मृति ईरानी ने कांग्रेस महाधिवेशन को बताया दुनिया का सबसे लंबा राजतिलक समारोह  
राहुल-स्मृति फिर तकरार
अमेठी से लड़ चुके हैं दोनों चुनाव
राहुल ने की जीएसटी की आलोचना
जीएसटी पर राहुल गांधी के हमले का केंद्रीय मंत्री स्मृति ईरानी ने तीखा जवाब दिया है. राहुल की ओर से जीएसटी को लेकर ट्विटर पर की गई आलोचना पर उन्होंने जवाब देते हुए लिखा एक आर्टिकल का लिंक शेयर किया, जिसमें दावा किया गया है कि वर्ल्ड बैंक ने अपनी रिपोर्ट में कुल मिलाकर जीएसटी की तारीफ़ की है. ईरानी ने कांग्रेस महाधिवेशन की ओर इशारा करते हुए लिखा है कि अगर दुनिया के सबसे लंबे राजतिलक समारोह से फुर्सत मिले तो राहुल गांधी को ये आर्टिकल पढ़ना चाहिए. राहुल ने रविवार को ट्वीट किया था कि अब दुनिया भी जीएसटी के आतंक को समझने लगी है. विश्व बैंक ने भी इसे दूसरा सबसे ज़्यादा दर वाला और दुनिया के सबसे जटिल टैक्स माना है.